AQShning ba'zi shaharlarida politsiyachilar ham namoyishlarga qo‘shildi. Qurbonlar soni ortmoqda

1 iyunga kelib, tartibsizliklar oqibatida halok bo‘lganlar soni 11 nafarga yetdi. Ulardan 9 nafari quroldan otilgan o‘q qurboniga aylandi. Minneapolisda katta yuk mashinasi namoyishchilar ustiga haydab borilishi oqibatida bir kishi vafot etdi.
Namoyishlar boshlanganidan buyon 4,4 mingdan ortiq kishi hibsga olindi.
O‘nlab shaharlarda komendantlik soati joriy etilib, favqulodda holat e'lon qilindi.
AQSh koronavirus eng ko‘p tarqalgan mamlakat ekani ham namoyishchilarni to‘xtatib qola olmayapti.
Politsiya bilan to‘qnashuvlar tez-tez kuzatilib turgan bo‘lsa-da, ayrim shaharlardagi namoyishlarga politsiya vakillari ham qo‘shilgan.
Eslatib o‘tamiz, Minnesota shtatining Minneapolis shahri politsiya ofitseri Derek Shovin 25 may kuni oziq-ovqat do‘konidan soxta chek orqali savdo qilganlikda gumonlangan 46 yoshli qora tanli qorovul – Jorj Floydning o‘limiga sababchi bo‘ldi.
Shovin va uning uch hamkasbi qurolsiz Floydni avtomobildan tushirib, qo‘liga kishan taqishadi va politsiya mashinasi tomonga olib kelishadi. Mashina oldida afroamerikalik asfaltga yotqiziladi, ofitser esa tizza bilan bo‘g‘ish uslubini qo‘llagan holda 8 daqiqa 46 soniya uning bo‘ynidan bosib turgan.
«Men bo‘g‘ilib qoldim». Amerikaliklar politsiya oyog‘i ostida halok bo‘lgan afroamerikalik uchun ko‘chaga chiqdi
Asriy muammo yana xuruj qildi. AQShda nimalar bo‘lmoqda?